Diari Oficial de la Generalitat Valenciana


Sumari del DOGV 4202, del 04-03-2002 (2002/2116)

DECRET 22/2002, de 26 de febrer, del Govern Valencià, pel qual s'acorda cedir a l'Ajuntament d'Alacant una parcel·la de 640 m² situada al c/ Sant Agatàngelo, núm. 36, per a la construcció d'equipaments d'ús assistencial.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2116


Data del document
:   26-02-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * cultura regional
    * propietat mobiliària
    * transmissió de la propietat

DECRET 22/2002, de 26 de febrer, del Govern Valencià, pel qual s'acorda cedir a l'Ajuntament d'Alacant una parcel·la de 640 m² situada al c/ Sant Agatàngelo, núm. 36, per a la construcció d'equipaments d'ús assistencial. [2002/X2116]
  
La Generalitat Valenciana és propietària d'un solar de 2.002,52 m² situat al c/ Sant Agatàngelo, núm. 36, d'Alacant, que es troba inventariat, en concepte de bé patrimonial, amb el codi A02/03/014/0077.
  
Mitjançant acord plenari de 26 de juliol de 2001, l'Ajuntament d'Alacant sol·licità a la Generalitat Valenciana la cessió de part de la dita parcel·la per a destinar-la a la implantació d'equipaments assistencials.
  
El fi públic a què destinarà la parcel·la l'Ajuntament d'Alacant justifica per si mateix la utilitat pública i l'interés social, als efectes previstos en l'article 41 de la Llei de Patrimoni de la Generalitat Valenciana.
  
En conseqüència, a la vista dels informes que consten en l'expedient i en aplicació del que estableix l'article 42 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 26 de febrer de 2002,
  
DECRETE
  
Article 1
  
Segregar de la finca propietat de la Generalitat Valenciana situada al c/ Sant Agatàngelo, núm. 36, d'Alacant, inventariada amb el codi A02/03/014/0077 i inscrita en el Registre de la Propietat d'Alacant núm. 2, tom 1700, llibre 670 de l'Ajuntament d'Alacant, secció 2a, foli 21, finca 47.083, que de recent mesurament té una superfície de 2.002,25 m², la parcel·la que respon a la descripció següent:
  
Parcel·la edificable de 640 m² que confronta: al nord, amb habitatges particulars; est, c/ Sant Agatàngelo; oest, c/ Capità Dema, i sud, resta de la parcel·la, propietat de la Generalitat Valenciana.
  
Article 2
  
Cedir gratuïtament a l'Ajuntament d'Alacant la parcel·la de 640 m² descrita en l'article anterior per a la construcció d'equipaments assistencials. La cessió queda subjecta a les condicions següents:
  
1. Que siga acceptada pel cessionari dins del termini de dos mesos des de la publicació del present decret.
  
2. Que el centre es construïsca i es pose en funcionament en el termini de 5 anys comptats des de la data de l'acceptació de la cessió.
  
3. Que l'Ajuntament d'Alacant mantinga en tot moment la destinació de la cessió.
  
Article 3
  
Si el bé cedit no es destina a l'ús previst dins del termini assenyalat, o deixa de ser-ho posteriorment, es considerarà resolta la cessió i aquell revertirà a la Generalitat Valenciana, que tindrà dret a percebre el valor dels detriments o deterioraments que haja experimentat.
  
Article 4
  
Formalitzar la segregació i cessió en escriptura pública i regularitzar l'Inventari General de Béns i Drets de la Generalitat Valenciana, on constarà el dret de reversió sobre l'immoble cedit.
  
DISPOSICIÓ FINAL
  
La Conselleria d'Economia, Hisenda i Ocupació realitzarà els tràmits necessaris per a fer efectiu el que disposa aquest decret.
  
València, 26 de febrer de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET